open-index/open-wikipedia-markdown huggingface dataset:
Orol stepný (Aquila nipalensis)

**Orol stepný** alebo **orol bronzový** (lat. *Aquila nipalensis*) je dravec z čeľade jastrabovitých. Rozšírený je v južnej časti palearktickej oblasti a v orientálnej oblasti. Uprednostňuje otvorenú krajinu, najmä step. Zo Slovenska je  do roku 1999 známych 6 výskytov. Po roku 2000 pribudli ďalšie: jedno pozorovanie Faunistická komisia neuznala, akceptovaný bol výskyt 19.8.2010 pri Zemplínskom Klečenove a pozorovanie z 15.7.2016 je v riešení.

Podľa Medzinárodnej únie na ochranu prírody a prírodných zdrojov orol stepný patrí medzi ohrozené druhy, celková populácia klesá, počet párov sa odhaduje na menej ako 37000, dôvodom je najmä strata biotopov, premene stepí na polia, prenasledovanie a kolízie s elektrickým vedením. Európska populácia poklesla za obdobie troch generácií (49,8 rokov) o 80%, keďže tvorí len malý podiel celkového areálu rozšírenia, predpoklad trendu na celé územie rozšírenia bol odhadnutý pomocou stavov v rokoch 19772011 a 20132015 na pokles o 58,6%.

## Ochrana
Je zákonom chránený, spoločenská hodnota je 3220 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Steppe Eagle (Aquila nipalensis) (24890757897).jpg|
Aquila nipalensis; Baikonur 01.jpg|Na hniezde, Kazachstan
Алм - СтО8 взлет 8-07-09.jpg|Odlieta z hniezda
Aquila nipalensis MHNT.ZOO.2010.11.91.18.jpg|Vajcia


## Referencie


## Iné projekty

## Externé odkazy
 
* 

Kategória:Jastrabovité
Kategória:Vtáky na Slovensku
Kategória:Ohrozené druhy
Orol bronzový (Aquila rapax)

**Orol bronzový** alebo **orol stepný** (lat. *Aquila rapax*) je dravec z čeľade jastrabovitých. Je rozšírený v Afrike južne od Sahary a v Indii, kde obýva škálu biotopov od lesnatých saván až po polopúšte. Živý sa menšími stavovcami, hmyzom a zdochlinami. Vo svojom areáli rozšírenia je to stály vták, prispôsobivý bežný druh. Donedávna sa uvádzalo, že orol bronzový a orol stepný je jeden druh. Na základe výskumov genetickej príbuznosti sa potvrdilo, že sú to dva rôzne druhy. 

Podľa Medzinárodnej únie na ochranu prírody a prírodných zdrojov orol bronzový patrí medzi zraniteľné druhy, trend celkovej populácie je klesajúci.

## Ochrana
Je zákonom chránený, spoločenská hodnota je 3220 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Raubadler Aquila rapax.jpg|Národný park Etosha
Tawny Eagle (Aquila rapax) 2.jpg
Aquila rapax MHNT.ZOO.2010.11.91.1.jpg|Vajcia


## Referencie


## Iné projekty

## Zdroje

## Externé odkazy
 
* 

Kategória:Jastrabovité
Kategória:Zraniteľné druhy
Čaplička vlasatá

**Čaplička vlasatá** (iné názvy: **volavka vlasavá**, **volavica vlasatá**, **volavka vlasatá**;lat. *Ardeola ralloides*) je druh z čeľade volavkovité. Obýva juhozápadnú palearktickú a etiópsku oblasť kde hniezdi v krovinatých sladkovodných močiaroch. Na Slovensku je to veľmi vzácny hniezdič, hniezdenie bolo dokázané v 0,5 % mapovacích kvadrátov, počas obdobia migrácie v 5,60 % mapovacích kvadrátov.  Podľa Medzinárodnej únie na ochranu prírody a prírodných zdrojov čaplička vlasatá patrí medzi najmenej ohrozené druhy, celková populácia má neznámy trend, v Európe je populácia stabilná.
 
## Výskyt a stav na Slovensku
Odhadovaný počet hniezdiacich párov je 0 - 5. Druh je *fluktujúci*, územie na ktorom sa vyskytuje je *stabilné*, maximálna zmena do 20%. Ekosozologický status v roku 1995 *E* - ohrozený druh. V roku 1998 *EN:B3c*, *EN* - ohrozený. V roku 2001 *EN* - ohrozený.V roku 2014 NA - (regionálne) nepríslušný. Čaplička vlasatá je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. Európsky ochranársky status *SPEC3* - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia *V* - zraniteľný druh. 

## Ochrana
Je zákonom chránená, spoločenská hodnota je 3220 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

090504-squacco-heron-in-flight.jpg|Za letu
Heron crabier MHNT.jpg|Vajíčka
Ardeola ralloides.üstökösgém.jpg|Ilustrácia


## Referencie


## Iné projekty

## Externé odkazy

* 

Kategória:Volavkovité
Kategória:Vtáky na Slovensku
Kategória:Najmenej ohrozené druhy
Hltavka chochlatá

**Hltavka chochlatá** (iné názvy: **volavka chochlatá**, **volavka chocholatá**;lat. *Ardea ibis*) je druh z čeľade volavkovité. Je to celosvetovo rozšírený druh, obýva všetky kontinenty okrem Antarktídy. Podľa Medzinárodnej únie na ochranu prírody a prírodných zdrojov hltavka chochlatá patrí medzi najmenej ohrozené druhy, trend celkovej populácie je stúpajúci, Európska populácia má klesajúci trend, rýchlosť klesania je 25% za obdobie troch generácií (24,3 roka). V severnej Amerike za obdobie 40 rokov zaznamenali malý, štatisticky nevýznamný pokles. Prieskum pokrýval menej ako 50% severoamerickej populácie.

## Výskyt a stav na Slovensku
Na Slovensku pribúdajú pozorovania od konca 90-tych rokov. V tom období stúpol počet hlásení záletov do strednej Európy. V online zozname najnovších vzácnych ornitologických pozorovaní existuje viacero údajov, väčšinou všetko z lokality Senné rybníky - jedno pozorovanie z roku 2010, štyri pozorovania z roku 2016, jedno z roku 2017 a jedno z roku 2018. Výnimkou je záznam z Jakubovských rybníkov z roku 2017. 

## Ochrana
Je zákonom chránená, spoločenská hodnota je 920 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Héron garde-boeufs, Le Crotoy.jpg
Cattle_egret_spread.svg|Postup šírenia na Americkom kontinente
Bubulcus_ibis-pjt1.jpg|Za letu
Héron_garde-bœufs_MHNT.jpg|Vajce
Cattle Egret From The Crossley ID Guide Eastern Birds.jpg|Kompozitná fotografia – pomôcka na ľahšie spoznanie druhu


## Referencie


## Iné projekty

## Externé odkazy
 
* 

Kategória:Volavkovité
Kategória:Vtáky na Slovensku
Kategória:Najmenej ohrozené druhy
Kvalifikácia na Majstrovstvá sveta vo florbale mužov do 19 rokov 2015

**Kvalifikácia na Majstrovstvá sveta vo florbale mužov do 19 rokov 2015** bola kvalifikácia vo florbale mužov na MSU19 2015, ktorú organizuje Medzinárodná florbalová federácia (IFF). Zúčastnilo sa jej 12 družstiev z 2 kontinentov, ktoré súťažili o 3 miesta na záverečný turnaj v 3 kvalifikačných skupinách. Kvalifikácia prebiehala v Európe od 3. do 7. septembra 2014. V Oceánii od 10. - 11. októbra 2014. Priamo z MS 2013 postúpilo prvých 10 tímov a Kanada. Nováčikmi kvalifikácie boli družstvá Bieloruska, Nový Zéland a Ukrajina.

## Priamy postup
Priamo z MSU19 2013 postúpili 10 najvyššie umiestnené tímy, hostiteľská krajina a štáty na americkom kontinente:
*  Švédsko
*  Fínsko
*  Švajčiarsko
*  Česko
*  Lotyšsko
*  Slovensko
*  Nórsko
*  Poľsko
*  Dánsko
*  Nemecko
*  Kanada
*  USA
*  Japonsko

## Účastníci kvalifikácie

## Oceánia
 Sydney

## Európa
 Madrid

### Skupina B

## Externé odkazy
* Európska kvalifikácia na stránke IFF 
* Oceánska kvalifikácia na stránke IFF 

Kategória:Florbal v 2014
Kategória:Majstrovstvá sveta vo florbale mužov do 19 rokov
Orol hrubozobý (Clanga clanga)

**Orol hrubozobý** alebo **orol tmavý** (*Clanga clanga* synonymum *Aquila clanga*) je dravec z čeľade jastrabovitých. Je rozšírený v centrálnej a východnej palearktickej oblasti. Jeho typickým prostredím sú zamokrené oblasti, ako močiare, zaplavované lesy a lúky, jazerá a rybníky. 

Podľa Medzinárodnej únie na ochranu prírody a prírodných zdrojov orol hrubozobý patrí medzi zraniteľné druhy, trend celkovej populácie je klesajúci, za odbobie posledných troch generácií populácia pomerne silno poklesla kvôli strate a ničenia biotopov na jeho hniezdiskách i zimoviskách. Odhaduje sa, že Európska populácia poklesla za odbobie 49,8 roka (tri generácie) o 5079%, minimálne však o 20% za odbobie dvoch generácií (33,2 roka).

## Výskyt a stav na Slovensku
Zo Slovenska z obbdobia 1980 – 1999 je známych iba 9 pozorovaní, pričom v Poľsku, Rumunsku a na Ukrajine hniezdi. Z novšieho obdobia po roku 2000 v zozname vzácnych ornitologických pozorovaní podliehajúcich hláseniu Faunistickej komisii sú 4 záznamy a jedno pozorovanie schválené Faunistickou komisiou na lokalite Perínske rybníky z apríla 2017.  

## Ochrana
Je zákonom chránený, spoločenská hodnota je 3220 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Greater spotted eagle.jpg|
Great spotted Eagle I IMG 8300.jpg|
Great spotted Eagle I IMG 8362.jpg|
Greater Spotted Eagle (Clanga clanga) (32311401904).jpg|
Clanga clanga MHNT.ZOO.2010.11.91.12.jpg|Vajcia


## Referencie


## Iné projekty

## Externé odkazy
 
* 

Kategória:Jastrabovité
Kategória:Vtáky na Slovensku
Kategória:Zraniteľné druhy
Kamenár strakatý

**Kamenár strakatý** alebo **kameniarik malý** (*Arenaria interpres*) druh vtáka z čeľade slukovité (*Scolopacidae*). Je rozšírený na morskom pobreží v tundre holarktídy. Cez Slovensko pravidelne migruje na jar najmä v máji a na jeseň v septembri. Najskoršie jarné pozorovanie pochádza zo dňa 29. apríla 1986 a najneskoršie zo 14. júna 1991. Jesenná migrácia začína už v auguste. Najčastejšie pozorovania sú z bahnitých kamenitých brehov vodných nádrží, rybníkov a riek. Migrujú jednotlivo alebo v malých skupinkách. Najväčší kŕdlik mal 20 jedincov dňa 25. augusta 1993. Podľa Medzinárodnej únie na ochranu prírody a prírodných zdrojov kamenár strakatý patrí medzi najmenej ohrozené druhy, trend celkovej populácie je klesajúci. V severnej Amerike jeho stavy stúpajú, kým Európska populácia klesla o 25% za obdobie troch generácií (21.9 rokov).

## Ochrana
Je zákonom chránený, spoločenská hodnota je 920 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Arenaria interpres 01.jpg|V zimnom šate
Arenaria interpres flying.jpg|Za letu
Arenaria interpres (eating crab).jpg|Kamenár ulovil kraba
Arenaria interpres4.jpg|Na hniezde
Arenaria interpres MHNT.jpg|Vajíčko
Ruddy Turnstone from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu


## Referencie


## Iné projekty

## Externé odkazy
 
* 

Kategória:Slukovité
Kategória:Najmenej ohrozené druhy
Kategória:Vtáky na Slovensku
Chochlačka sivá

**Chochlačka sivá** alebo **chochlačka červenohlavá** (lat. *Aythya ferina*) je druh z čeľade kačicovité. Je rozšírená v palearktíde od Írska po Bajkalské jazero. V Európe hniezdi 35% a zimuje 40% celkovej populácie. Na Slovensku preukázane hniezdi v 12,80 % mapovacích kvadrátov, počas migrácie sa vyskytuje na celom území, zimovanie bolo zistené na 24 % mapovacích kvadrátov. Je chránená. Podľa Medzinárodnej únie na ochranu prírody a prírodných zdrojov chochlačka sivá patrí medzi zraniteľné druhy, trend celkovej populácie je klesajúci. Zimujúca populácia v SZ a SV Európe poklesla za obdobie 20092018 o 2732%. V tomto období začali počty zimujúcich chochlačiek sivých v Strednej Európe opäť narastať, potom čo v rokoch 19862001 klesali a v ďalších rokoch sa stabilizovali. Pokles hniezdnej populácie je v Európe odhadovaný o 30% za odbobie troch generácií. Celkový pokles početnosti v Európe je viac ako 50%.

## Výskyt a stav na Slovensku
Odhadovaný počet hniezdiacich párov v rokoch 19801999 bol 500 – 1 000, zimujúcich jedincov 2 000 – 15 000. Najvyšší celkový počet zimujúcich na rieke Dunaj bol 13709. Veľkosť populácie i územie na ktorom sa vyskytovala vykazovali *mierny nárast* o 20 do 50 %. Ekosozologický status v roku 1995 žiadny. V roku 1998 *NE* – nehodnotený druh podľa uvedených kritérií z viacerých dôvodov. V roku 2001 *NE* - nehodnotený. Európsky ochranársky status *SPEC4* – druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia *S* – vyhovujúci ochranársky status.

Odhadovaný počet hniezdiacich párov v rokoch 20082012 bol 300500 párov. Krátkodobý trend za posledných 12 rokov (20002012) bol *klesajúci*, z pohľadu dlhodobého trendu od roku 1980 (19802012) bol *stúpajúci*. Veľkosť územia na ktorom hniezdila za posledných 12 rokov bola *stabilná*, z pohľadu dlhodobého trendu bola *klesajúca*. V roku 2014 LC - menej dotknutý. 

Odhadovaný počet hniezdiacich párov v rokoch 20132018 bol 300500 párov. Krátkodobý trend za posledných 12 rokov (20072018) i dlhodobý trendu od roku 1980 (19802018) boli *klesajúce*. Veľkosť územia na ktorom hniezdil za posledných 12 rokov ako aj z pohľadu dlhodobého trendu bola *stabilná*.

V roku 2023 VU C1 - *zraniteľný* z dôvodu celkového úbytku druhu a to v celej Európe a mnohonásobného zníženia počtu zimujúcich na Slovensku.

## Biotop
V minulosti obývala slatinné až slané jazerá v stepiach. Rozšírila sa na západ. Na Slovensku hniezdi na nížinách od 100 -  v rybníkoch a močiaroch s porastom trstiny a pálky. V období migrácie sa objavuje na celom území a zimuje vo veľkých kŕdľoch na Dunaji a iných riekach.

## Ochrana
Je zákonom chránená, spoločenská hodnota je 1000 € (Vyhláška MŽP č. 170/2021).

## Galéria

Pochard pair.jpg|Pár
Duck_WUXGA.jpg|Samec
Aythya_ferina_02.jpg|Samica
Aythya ferina Gentofte 2.jpg|Samica s mláďatami
Pochard from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu
Aythya ferina MHNT.ZOO.2010.11.20.4.jpg|Vajcia


## Referencie


## Iné projekty

## Externé odkazy
 
* 

Kategória:Kačicovité
Kategória:Zraniteľné druhy
Kategória:Vtáky na Slovensku
Chochlačka morská

**Chochlačka morská** (lat. *Aythya marila*) je druh z čeľade kačicovité. Je rozšírená v celej holarktíde. Hniezdi na mokradiach v tundre. V Európe zimuje na pobreží Baltského, Severného, Jadranského, Čierneho a Kaspického mora. Na Slovensko zalieta iba zriedkavo, najmä počas obdobia jesennej migrácie v mesiacoch november a december. Ako zimný hosť bola zistená v 6,30 % mapovacích kvadrátov. Podľa Medzinárodnej únie na ochranu prírody a prírodných zdrojov chochlačka morská patrí medzi najmenej ohrozené druhy, trend celkovej populácie je klesajúci, európska populácia klesá rýchlosťou 25% za obdobie troch generácií (24,6 rokov). V severnej Amerike stavy v rokoch 19742011 významne stúpli.

## Výskyt a stav na Slovensku
Odhadovaný počet zimujúcich jedincov 10 – 30. Ekosozologický status v roku 1995 *Im* – nezaradený migrant, resp. nehniezdič. Európsky ochranársky status *SPEC3* – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia *L* – lokalizovaný.

## Ochrana
Je zákonom chránená, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Aythya marila3.jpg|Pár
Greater scaup male.jpg|Samec
Greater scaup female.jpg|Samica
Aythya marila MWNH 1032.JPG|Vajce
Greater Scaup from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu
Zwemmende toppereenden-4961904.webm


## Referencie


## Iné projekty

## Externé odkazy
 
* 

Kategória:Kačicovité
Kategória:Najmenej ohrozené druhy
Kategória:Vtáky na Slovensku
Hlaholka severská

**Hlaholka severská** (iné názvy: **hohoľ obyčajný**, **hlaholka obyčajná** lat. *Bucephala clangula*) je druh z čeľade kačicovité. Je rozšírená v oblasti ihličnatých lesov holarktickej oblasti. Cez Slovensko migruje v menšom rozsahu i zimuje. Podľa Medzinárodnej únie na ochranu prírody a prírodných zdrojov hlaholka severská patrí medzi najmenej ohrozené druhy, celková a európska populácia sú stabilné, v severnej Amerike bol za posledných 40 rokov zaznamenaný mierny nárast.

## Výskyt a stav na Slovensku
Hlaholka severská migruje cez Slovensko najmä v marci a v apríli. Bola zistená takmer na celom území. V zime bola potvrdená na 26,10 % mapovacích kvadrátov.

Odhadovaný počet zimujúcich jedincov 3 000 – 7 000. Ekosozologický status v roku 1995 *Im* – nezaradený migrant, resp. nehniezdič. Stupeň ohrozenia *S* – vyhovujúci ochranársky status.

## Ochrana
Je zákonom chránená, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Bucephala_clangula_ja_01.jpg|Pár
Common Goldeneye (Bucephala clangula).jpg|Samec
Goldeneye_female.jpg|Samica
Bucephala clangula MHNT.ZOO.2010.11.19.6.jpg |Vajíčka, miesto nálezu Karsamaki Fínsko, 16. mája 1935
Bucephala clangula no.JPG|Vajíčka
Telkkäpoikue.jpg|Samica s mláďatami
Common Goldeneye from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu


## Referencie


## Iné projekty

## Externé odkazy
 
* 

Kategória:Kačicovité
Kategória:Najmenej ohrozené druhy
Kategória:Vtáky na Slovensku
Ľadovka dlhochvostá

**Ľadovka dlhochvostá** alebo **kačica ľadová** (lat. *Clangula hyemalis*) je druh z čeľade kačicovité. Je rozšírená v celej holarktickej oblasti, hniezdi mimo tundry, v Európe zimuje hlavne v Baltickom mori. Na Slovensku je zaraďovaný medzi vzácne migranty a zimuje v 6,30 % mapovacích kvadrátov. Podľa Medzinárodnej únie na ochranu prírody a prírodných zdrojov ľadovka dlhochvostá patrí medzi zraniteľné druhy, trend celkovej populácie je klesajúci. Porovnanie výsledkov zimného sčítania zimujúcich ľadoviek v Baltickom mori v zime 19921993 s výsledkami v sčítaní v zime 20072009 ukázalo prudký pokles zo 4 720 000 na 1 486 000 jedincov. Vo statných územiach rozšírenia druhu nie sú jasné trendy populácie. Pre to je ťažko určiť globálny trend, pre zimujúce populácie je na základe týchto zistení odhadovaný pokles pre obdobie 27 rokov (tri generácie, 19932020) o 3049%.

## Výskyt a stav na Slovensku
Odhadovaný počet zimujúcich jedincov 0 – 20. Ekosozologický status v roku 1995 *Im* – nezaradený migrant, resp. nehniezdič. V roku 1998 žiadny. Stupeň ohrozenia *S* – vyhovujúci ochranársky status.

## Ochrana
Je zákonom chránená, spoločenská hodnota je 920 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Long-tailed Duck (Clangula hyemalis) (13667618773).jpg|Pár
Clangula hyemalis Hokkaido19.jpg|Samec
Flickr_-_Rainbirder_-_Long-tailed_Duck_(Clangula_hyemalis).jpg|Samec za letu
Clangula-hyemalis-011.jpg|Samica
Clangula hyemalis MWNH 1029.JPG|Vajce, Múzeum Wiesbaden
Clangula hyemalis MHNT.ZOO.2010.11.19.4.jpg |Vajcia, lokalita nálezu Laxardal, Island
Long-Tailed Duck nest.jpg|Vajíčka na hniezde
Long-tailed_Duck_on_nest.jpg|Samica na hniezde
Clangula hyemalis -Iceland -mother and ducklings-8.jpg|Samica s mláďatami
Long-tailed Duck from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu



## Referencie


## Iné projekty

## Externé odkazy
 
* 

Kategória:Kačicovité
Kategória:Zraniteľné druhy
Kategória:Vtáky na Slovensku
DPS

**DPS** môže byť:
* doska plošných spojov
* Dunajská pohraničná stráž
* Descent Propulsion System – pristávací motor lunárneho modulu Apollo, pozri Apollo (kozmická loď)
* Do Poľa (spolok)
Kamenárka strakatá

**Kamenárka strakatá** alebo **kačica strakatá** (lat. *Histrionicus histrionicus*) je druh z čeľade kačicovité. Obýva Holarktídu, hniezdi pri polárnom kruhu. Zo Slovenska sú známe tri pozorovania pri rieke Morave a na Dunaji. Podľa Medzinárodnej únie na ochranu prírody a prírodných zdrojov kamenárka strakatá patrí medzi najmenej ohrozené druhy, trend celkovej populácie je stúpajúci, európska populácia má neznámy trend, v severnej Amerike bol zaznamenaný v období 40 rokov štatisticky málo významný nárast.

## Výskyt a stav na Slovensku
Len výnimočne zalieta do strednej Európy, na Slovensku je to veľmi zriedkavý hosť. Z troch známych záletov bol prvý 28. februára 1867, keď bol jeden samec chytený pri Holíči a uložený v Prírodovednom múzeu vo Viedni. Druhé pozorovanie je tiež blízko rieky Moravy zo štrkoviska Adamov (Gbely), kde dňa 28. novembra 1991 boli pozorované tri jedince a tretí prípad je pozorovanie páru na Dunaji pri obci Sap. Pár sa zdržoval na lokalite od 24. novembra 1991 do 10. januára 1992. Samica bola zastrelená a samec už potom viac nebol videný.

Nie je žiaden novší záznam v online zozname vzácnych ornitologických pozorovaní ani v zozname vzácnych a zriedkavých druhov vtákov databázového systému Birding Slovakia.

Ekosozologický status v rokoch 1995, 1998 a 2001 žiadny.

Európsky ochranársky status *SPEC3* – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia *V* – zraniteľný druh.

## Ochrana
Je zákonom chránená, spoločenská hodnota je 920 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Histrionicus histrionicus (couple).jpg|Pár
Histrionicus histrionicus 001.jpg|Samec
Harlequin duck (female).jpg|Samica
Histrionicus_histrionicus_MWNH_1024.JPG|Vajíčka
Delta WSR (16537895350).jpg|Kŕdeľ
Harlequin Duck From The Crossley ID Guide Eastern Birds.jpg|Kompozitná fotografia – pomôcka na ľahšie spoznanie druhu


## Referencie


## Iné projekty

## Externé odkazy
 
* 

Kategória:Kačicovité
Kategória:Najmenej ohrozené druhy
Kategória:Vtáky na Slovensku
Potápnica bielohlavá

**Potápnica bielohlavá** (lat. *Oxyura leucocephala*) je druh z čeľade kačicovité. Obýva centrálnu a juhozápadnú Palearktídu. Do roku 1977 hniezdila aj v Maďarsku a do roku 1986 v Rumunsku. Na Slovensku sú známe dve pozorovania do roku 1980 a po roku 2000 výskyt na jednej lokalite v roku 2015. Podľa Medzinárodnej únie na ochranu prírody a prírodných zdrojov potápnica bielohlavá patrí medzi ohrozené druhy, celková populácia má klesajúci trend, v rokoch 20052013 bol  zaznamenaný pokles o 34%, čo sa rovná 61,3% za obdobie troch generácií (18 rokov). Zimné výskyty naznačujú, že skutočný stav populácie nie je presne známy a pokiaľ sa nepotvrdia novšie skutočnosti, predbežne ostáva zaradená ako ohrozená s vypočítaným poklesom za obdobie troch generácií o 5079%.

## Výskyt a stav na Slovensku
Najstarší publikovaný výskyt zo Slovenska pochádza z roku 1857, kedy jednu potápnicu bielohlavú chytili v zariadení na odchyt kačíc pri Holíči. Z 20. storočia existuje pozorovanie jednej nedospelej potápnice zo Sĺňavy pri Piešťanoch, ktorá tu bola pozorovaná od 22. februára do 9. marca 1974. V online zozname vzácnych ornitologických pozorovaní sú tri záznamy z Dunaja z lokality Hrušovská zdrž od 19. januára do 5. februára 2015.

Ekosozologický status v rokoch 1995, 1998,2001 a 2014 žiadny. Európsky ochranársky status *SPEC1* - druhy vyskytujúce sa v Európe, vyžadujúce celosvetovú ochranu ako globálne ohrozené. Stupeň ohrozenia *E* - ohrozený druh.

## Galéria

Weißkopfruderente_Oxyura_leucocephala_050324_Ausschnitt.jpg|Samec
Oxyura leucocephala, Clot-de-Galvany, Alicante 2.jpg|Samica
Oxyura_leucocephala_MWNH_1036.JPG|Vajce
Oxyura leucocephala NAUMANN.jpg|Ilustrácia, pár s mláďatami


## Referencie


## Iné projekty

## Externé odkazy
 
* 

Kategória:Kačicovité
Kategória:Ohrozené druhy
Kategória:Vtáky na Slovensku
Kosatínský viklan

náhľad|''Kosatínský viklan''
**Kosatínský [[Kývavec|viklan]]** je veľký kamenný blok, ktorý sa nachádza neďaleko obce Boudy na Písecku a prírodnej pamiatky Malý Kosatín. Viklan leží na vrchole prirodzeného kamenného radu v lese na kopci Malý Kosatín (). Horný žulový balvan je vysoký 1,1 metra s pôdorysom 2,6 x 2,1 metra a spodného balvanu sa dotýka iba malou plochou a pri dotyku sa pohybuje. Miestni ľudia ho kedysi nazývali *„hejbací kámen“*.

## História
V okolí viklana, v prvej polovici 20. storočia, robil archeologický prieskum známy český archeológ Bedřich Dubský. Boli tu nájdené stopy z obdobia staršej doby železnej. Z rovnakého obdobia ako neďaleké, asi 100 m východne vzdialené, mohyly z halštatského obdobia.

## Turizmus
Vikan je prístupný po neudržiavanej ceste medzi obcami Pohoří a Boudy neďaleko Alšovej náučnej stezky vedúcej z Mirotíc do Čimelíc.

## Referencie


## Pozri aj
* Kývavec
* Halštatská doba

## Externé odkazy
* Tajemná místa plná síly
* Na stránke Hrady.cz

Kategória:Skalné útvary v Česku
International Association of Dental Students

**International Association of Dental Students** (**IADS**, doslova *Svetová asociácia študentov zubného lekárstva*) je mimovládna organizácia, ktorá reprezentuje študentov zubného lekárstva na celom svete. Bola založená v septembri 1951 počas prvého Valného zhromaždenia, ktoré sa uskutočnilo v Kodani v Dánsku. Aktuálne sa jej základňa nachádza na rovnakom mieste ako základňa Svetovej komory zubných lekárov (FDI) v Ženeve vo Švajčiarsku. IADS sa usiluje o excelenciu vo výučbovej a výskumnej sfére prostredníctvom medzinárodných projektov.

## Zdroj

Kategória:Zdravotnícke organizácie
Kategória:Organizácie založené v 1951
Kategória:Zubné lekárstvo
Kajka morská

**Kajka morská** alebo **kajka obyčajná** (lat. *Somateria mollissima*) je druh z čeľade kačicovité. Hniezdi v kolóniách na morskom pobreží v celej holarktíde. Na Slovensku v malých počtoch zimuje a migruje na veľkých vodných plochách a riekach. Podľa Medzinárodnej únie na ochranu prírody a prírodných zdrojov kajka morská patrí medzi takmer ohrozené druhy, celková populácia pomerne rýchlo klesá.

## Výskyt a stav na Slovensku
Odhadovaný počet zimujúcich jedincov 0 – 5. Ekosozologický status v roku 1995 *Im* – nezaradený migrant, resp. nehniezdič. V roku 1998 žiadny.

## Ochrana
Je zákonom chránená, spoločenská hodnota je 1380 € (Vyhláška MŽP č. 579/2008 Z.z.).

## Galéria

Somateria_mollis_Männchen_gehend.jpg|Samec
Flickr - Rainbirder - Eider drake (Somateria mollissima) in flight.jpg|Samec za letu
Eider nest.jpg|Vajíčka v hniezde
Somateria mollissima MHNT.ZOO.2010.11.26.1.jpg |Vajíčka
Eider.a.duvet4.jpg|Samica na hniezde
Somateria mollissima - Common-Eider.jpg|Samica s mláďatami
Common Eider From The Crossley ID Guide Eastern Birds.jpg|Kompozitná fotografia – pomôcka na ľahšie spoznanie druhu


## Referencie


## Iné projekty

## Externé odkazy
 
* 

Kategória:Kačicovité
Kategória:Takmer ohrozené druhy
Kategória:Vtáky na Slovensku
Turpan tmavý

**Turpan tmavý** alebo **kačica tmavá** (lat. *Melanitta fusca*) je druh z čeľade kačicovité. Je rozšírený v celej holarktíde. Podľa niektorých autorov je severoamerický poddruh *Melanitta fusca deglandi* samostatný druh *Melanitta deglandi*.  Hniezdne prostredie sú sladké a brakické vody v lesoch. Na morskom pobreží zimuje. Zalieta pritom aj do vnútrozemia. Na Slovensku patrí medzi zriedkavých migrantov a zimujúci bol zistený na 9,80 % mapovacích kvadrátov. Podľa Medzinárodnej únie na ochranu prírody a prírodných zdrojov turpan tmavý patrí medzi zraniteľné druhy, trend celkovej populácie je klesajúci. Najvýznamnejším zimoviskom druhu je Baltické more. Tu zimovalo v rokoch 19921993 približne 93% svetovej populácie a odvtedy stavy zimujúcich tu poklesli o 60% čo znamená prepočítane na obdobie troch generácií (23 rokov) pokles o 77%. Podobný dlhodobý pokles hlásili aj z iných pravidelne skúmaných lokalít, zimovísk aj hniezdisk. Podľa výsledkov z prepočtov v roku 2015 rýchlosť poklesu spomalila na hodnotu 3049% / 3 generácie.

## Výskyt a stav na Slovensku
Odhadovaný počet zimujúcich jedincov 10 – 50. Ekosozologický status v roku 1995 *Im* – nezaradený migrant, resp. nehniezdič. V roku 1998 žiadny. V roku 2001 žiadny. V roku 2014 žiadny. Európsky ochranársky status *SPEC3* - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia *L* - lokalizovaný.

## Ochrana
Je zákonom chránená, spoločenská hodnota je 920 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Melanitta deglandi (White-winged Scoter).jpg|Svetlé oči, dôležitý určovací znak
Velvet Scoter, Eyebrook Reservoir, Leics.jpg|Samec
Melanitta fusca Sébastien Bertru 3.jpg|Nedospelý samec
Melanitta fusca Sébastien Bertru 2.jpg|Nedospelé samice
Melanitta_fusca_MWNH_1019.JPG|Vajíčka
Velvet-Scoter.jpg|Mladé vtáky 
Velvet Scoter from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu


## Referencie


## Iné projekty

## Pozri aj
* turpan čierny (*Melanitta nigra*)

## Externé odkazy
 
* 

Kategória:Kačicovité
Kategória:Zraniteľné druhy
Kategória:Vtáky na Slovensku
Turpan čierny

**Turpan čierny** alebo **kačica čierna** (lat. *Melanitta nigra*) je druh z čeľade kačicovité. Obýva tundru a tajgu Holarktídy, kde sa zdržuje na brehoch stojacich a pomaly tečúcich vôd. Na Slovensku je vzácny zimný hosť a migrant. Podľa Medzinárodnej únie na ochranu prírody a prírodných zdrojov turpan čierny patrí medzi najmenej ohrozené druhy, trend celkovej populácie nie je známy. Existujú viaceré práce s protichodnými výsledkami. Podľa porovnania počtov zimujúcich turpanov čiernych v Baltickom mori z dvoch výskumov a to v rokoch 19881993 a 20072009 vychádza pokles 55 % za obdobie troch generácií. Iné prieskumy v Škandinávii vykazujú stabilné stavy ale aj mierny nárast.

## Výskyt a stav na Slovensku
Odhadovaný počet zimujúcich jedincov 0 – 15. Ekosozologický status v roku 1995 *Im* – nezaradený migrant, resp. nehniezdič. V roku 1998 žiadny. V roku 2001 žiadny. V roku 2014 žiadny. Európsky ochranársky status nezaradený *SPEC*. Stupeň ohrozenia *S* – vyhovujúci ochranársky status.

## Ochrana
Je zákonom chránený, spoločenská hodnota je 920 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Melanitta_americana_Barnegat_NJ.jpg|Samec, pacifická forma
Sjöorre_-_Common_Scoter_2.jpg|Samica, atlantická forma
Melanitta nigra MWNH 1025.JPG|Vajce
Common Scoter from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu


## Referencie


## Iné projekty

## Pozri aj
* Turpan tmavý (*Melanitta fusca*)

## Externé odkazy
 
* 

Kategória:Kačicovité
Kategória:Najmenej ohrozené druhy
Kategória:Vtáky na Slovensku
Kazarka hrdzavá

**Kazarka hrdzavá** (iné názvy: **hus červená**, **húska hrdzavá**, lat. *Tadorna ferruginea*) je druh z čeľade kačicovité. Obýva južnú palearktídu od Grécka po Čínu. Na hniezdenie potrebuje nory, preto vyhľadáva piesčité miesta na morskom pobreží, pri sladkovodných a brakických jazerách. Podľa Medzinárodnej únie na ochranu prírody a prírodných zdrojov kazarka hrdzavá patrí medzi najmenej ohrozené druhy, trend celkovej ani Európskej populácie nie je známy.

## Výskyt a stav na Slovensku
Na Slovensku bola zaznamenaná v rokoch 1980 – 1999 iba 3-krát. Ekosozologický status v roku 1995 *Im* - nezaradený migrant, resp. nehniezdič. V roku 1998, 2001 a 2014 žiadny. V 21. storočí stúpa počet záznamov. V rokoch 2002 a 2003 boli uznané štyri pozorovania, v rokoch 2004 a 2005 boli zaznamenané tri prípady výskytu krotkých jedincov, pravdepodobne úlety zo zajatia.. V roku 2011 bolo jedno pozorovanie a v roku 2013 štyri výskyty. Z roku 2015 pochádza len jedno pozorovanie chovaného jedinca Rybárskom dvore (vodná nádrž Sĺňava). Aktuálne výskyty a diskusie sú k dispozícii v zozname vzácnych a zriedkavých druhov vtákov databázového systému Birding Slovakia alebo v zozname vzácnych ornitologických pozorovaní podliehajúcich hláseniu Faunistickej komisii.

Európsky ochranársky status je *SPEC3* – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia *V* – zraniteľný druh.

## Galéria

Casarca-4961627.webm|thumb|Tadorna ferruginea
Ruddy shelduck.jpg|Za letu
Brahminy_Duck_02.JPG|Mláďatá
Tadorna ferruginea MHNT.ZOO.2010.11.21.1.jpg|Vajcia


## Referencie


## Iné projekty

## Externé odkazy
 
* 

Kategória:Kačicovité
Kategória:Najmenej ohrozené druhy
Kategória:Vtáky na Slovensku
Kazarka pestrá

**Kazarka pestrá** (iné názvy **hus morská**, **húska pestrá**; lat. *Tadorna tadorna*) je druh z čeľade kačicovité. Je rozšírená na bahnitom pobreží a v lagúnach morí a Atlantického oceánu  v južnej a západnej Palearktíde. Širi sa do vnútrozemia. Na Slovensku sa pravidelnejšie objavuje na jar, menej na jeseň a v zime, v roku 2006 bolo zistené prvé hniezdenie v mokradi pri rieke Morave. V okolitých štátoch Slovenska už zahniezdila v Rakúsku, v Česku a v Maďarsku. Podľa Medzinárodnej únie na ochranu prírody a prírodných zdrojov 
kazarka pestrá patrí medzi najmenej ohrozené druhy, trend celkovej populácie je hodnotený ako stúpajúci. V niektorých oblastiach trend nie je známy, v Európe stavy narastajú.

## Výskyt a stav na Slovensku
V rokoch mapovania od 1980 do 1999 bola v zime zistená na 2,80 % mapovacích kvadrátov. Odhadovaný počet zimujúcich jedincov 0 – 30. Ekosozologický status v roku 1995 *Im* – nezaradený migrant, resp. nehniezdič. V rokoch 1998 a 2001 žiadny. V roku 2014 NA - (regionálne) nepríslušný. Kazarka pestrá je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. Európsky ochranársky status nezaradený *SPEC*. Stupeň ohrozenia *S* – vyhovujúci ochranársky status.

Piata správa Faunistickej komisie pre ornitológiu konštatuje v roku 2005 že kazarke pestrej sa zvyšujú populácie v okolitých krajinách a preto sa na Slovensku v posledných rokoch každoročne objavuje, v roku 2006 sa podarilo doložiť hniezdenie. Aktuálne výskyty a diskusie sú k dispozícii v zozname vzácnych a zriedkavých druhov vtákov databázového systému Birding Slovakia alebo v zozname vzácnych ornitologických pozorovaní podliehajúcich hláseniu Faunistickej komisii.

## Galéria

2014-04-18 Tadorna tadorna pair, Swallow Pond.jpg|Pár
Tadorna_tadorna-pjt1.jpg|Za letu
Tadorna_tadorna_(Linnaeus,_1758).jpg|Samica
Tadorna_tadorna_MWNH_1969.JPG|Vajce
Brandgans_Küken,_Borkum.JPG|Mláďatá
Tadorna_tadorna_(aka).jpg|Mladý vták (biela škvrna na líci)
Shelduck from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu


## Referencie


## Iné projekty

## Externé odkazy
 
* 

Kategória:Kačicovité
Kategória:Najmenej ohrozené druhy
Kategória:Vtáky na Slovensku
Zoznam lietadlových lodí USA zapojených do druhej svetovej vojny

Tu sa nachádza **zoznam** lietadlových lodí USA, ktoré sa zapojili do druhej svetovej vojny  :

## Referencie


Kategória:Lietadlové lode USA
Kategória:Lietadlové lode druhej svetovej vojny
Kategória:Zoznamy USA
Bruno Grandi

**Bruno Grandi** (* 9. máj 1934, Forlì, Taliansko – † 13. september 2019) bol taliansky gymnastický funkcionár, dlhoročný predseda Medzinárodnej gymnastickej federácie (FIG).

## Životopis
Grandi sa venoval gymnastike a dostal sa až do juniorskej reprezentácie Talianska. Stal sa učiteľom telocviku, pôsobil ako gymnastický tréner (aj juniorského národného tímu) a gymnastický rozhodca a vydal sa aj na funkcionársku dráhu. V rokoch 1977 až 2000 bol prezidentom talianskej federácie gymnastiky.

Na 70. kongrese Medzinárodnej gymnastickej federácie (FIG) v Atlante bol zvolený predsedom. Za jeho nasledujúcej činnosti sa stali riadnymi gymnastickými disciplínami aj športová (gymnastická) akrobacia, gymnastický aerobik a skoky na trampolíne, ktoré sa dokonca v Sydney v roku 2000 presadili do olympijského programu. Neskôr, najmä po olympijských hrách v Aténach v roku 2004, kládol dôraz na reformu pravidiel. Gymnastika v nasledujúcom olympijskom cykle do roku 2008 opustila dlhoročnú prax známkovania maximálne do 10 bodov. Neskôr sa k téme vrátil a v roku 2011 nazval systém pravidiel *„časovanou bombou“*. Požadoval najmä jeho zjednodušenie a prestavbu tak, aby pravidlá pomáhali rozvoju športu. O rok neskôr, pripomenul, že pravidlá už nespĺňajú požiadavky publika.

V roku 2008 FIG pod jeho vedením rozhodla o svojom presídlení z Moutieru do Lausanne, kde je aj sídlo Medzinárodného olympijského výboru.

V októbri 2012 bol s prevahou potvrdený ako predseda FIG už na piate volebné obdobie.

Bol aj viceprezidentom talianskeho olympijského výboru a od roku 2000 je členom Medzinárodného olympijského výboru, tiež je členom jeho komisie športu pre všetkých.

V roku 2014 oznámil, že o dva roky neskôr už nebude post predsedu FIG obhajovať. Na kongrese FIG v Tokiu v októbri 2016 bol za jeho nástupcu zvolený Japonec Morinari Watanabe, Grandi bol posledný deň kongresu vymenovaný za čestného predsedu FIG.

## Ocenenia
V roku 2001 bol uvedený do Medzinárodnej gymnastickej siene slávy. Grandimu boli udelené čestné doktoráty bulharskej Národnej športovej akadémie Vasila Levského v roku 1998 a japonskej Národnej univerzity športových vied v roku 2013. Je veľkodôstojníkom Rádu za zásluhy talianskej republiky. V roku 2010 prijal Grandi Medzinárodnú mecenášsku cenu fair-play za dlhoročný aktívny a vzdelávací prínos pre rozvoj športu a gymnastiky. V roku 2016 ho špeciálnou osobnou cenou vyznamenal prezident Medzinárodného olympijského výboru Thomas Bach.

## Referencie

## Iné projekty

## Externé odkazy
* Biografia na International Gymnastics Hall of Fame

## Zdroj

Kategória:Talianski športoví funkcionári
Kategória:Členovia Medzinárodného olympijského výboru
Kategória:Talianski tréneri
Kategória:Talianski pedagógovia
Kategória:Osobnosti z Forlì
Kněz u Hrazan

**Kněz u Hrazan** je prírodná pamiatka ev. č. 998, v lese približne 0,5 km severne od obce Hrazany v okrese Písek, ktorá je chránená kvôli kamennému poľu, tvorenému balvanmi rôznych veľkostí s rozsiahlymi skalnými misami. Oblasť bola pomenovaná po najväčšom balvane v oblasti, ktorý sa lokálne nazýva *"Kněz"*. Okrem kamenného poľa sa tu nachádza aj zmiešaný les, ktorý sa rozkladá na celom území pamiatky. Pamiatka spadá pod správu AOPK České Budějovice.

Oblasť geologicky patrí do Českého masívu, konkrétnejšie do moldanubika. Žulové balvany vznikli dvojfázovo, v treťohorách došlo k obnaženiu žulových jadier zo zvetranej horniny a následne potom vo štvrtohorách k sformovaniu mís s odtokovými žliabkami. V súčasnosti sa balvany tvoriace pamiatku nachádzajú roztrúsené od úpätia až po vrch kopca v nadmorskej výške od 510 do 550 metrov nad morom.

## Prírodné podmienky

### Geológia
náhľad|Pohľad na oblasť pamiatky
Chránené je tu balvanové more a rozptýlené balvany porfyrické amfibol-biotitické melanokrátne žuly typu Čertovo břemeno. Najväčší balvan v tejto oblasti je o rozmeroch až 8 × 4 m. Na niekoľkých balvanoch sú vytvorené skalné misy s odtokovými žliabkami, z ktorých najväčšia je misa má rozmer 100 × 70 cm a hĺbku okolo 20 cm.

Najväčší balvan je miestne nazývaný *Kněz* a na jeho zvislej, cez 2 metre vysokej bočnej stene sa nachádza niekoľko dutín typu tafone.

### Flóra
Chránený je ďalej zmiešaný lesný porast o zložení: borovica lesná (*Pinus sylvestris*), buk lesný (*Fagus sylvatica*), hrab obyčajný (*Carpinus betulus*), dub letný (*Quercus robur*), javor horský (*Acer pseudoplatanus*), breza previsnutá (*Betula pendula*) a lipa malolistá (*Tilia cordata*). Územie je inak po botanickej stránke chudobné. Zo zaujímavejších druhov bol zaznamenaný napr. čermeľ hájny (*Melampyrum nemorosum*).

## Turizmus

Okolo pamiatky prechádza červeno značený turistický chodník vedúci z Milevska do Petrovíc, ale samotná pamiatka nie je turistickou cestou prístupná. Pre pozretie je nutné opustiť cestu a vyraziť do lesného porastu. Na okraji pamiatky je umiestnené jedno z náučných zastavení Náučnej stezky Kovářovskem.

## Referencie


## Pozri aj
* Zoznam chránených území v okrese Písek

## Iné projekty

## Externé odkazy
* Podrobný článok na stránkach Českej geologickej služby
* BioLib.cz 
* ONV Písek - Vyhláška o chránených prírodných výtvoroch

### Literatúra
* Chábera S. (1992): *Žulové balvany se skalními mísami na Kovářovsku*. ZSborník Jihočeského muzea v Českých Budějovicích, přírodní vědy, roč. 32, str. 5-11. České Budějovice.
* 

## Zdroj

Kategória:Chránené územia v okrese Písek
Kategória:Skalné útvary v Česku
Kategória:Vlašimská pahorkatina
Talianske národné hokejbalové družstvo mužov

**Talianske národné hokejbalové družstvo mužov** je národné družstvo mužov, ktoré reprezentuje Taliansko v medzinárodných hokejbalových súťažiach a priateľských zápasoch. Funguje pod záštitou *Italian National Ball Hockey Federation* (INBF). Jeho najväčším úspechom je bronzová medaila z majstrovstiev sveta v roku 2005.

## Vrcholné podujatia
Talianske družstvo sa zúčastnilo siedmich turnajov majstrovstiev sveta, prvýkrát v roku 2003. Hneď na prvom turnaji vo švajčiarskom Sierre sa prebojovalo do semifinále, v ktorom prehralo s  a následne aj v zápase o 3. miesto so . Najlepšie umiestnenie dosiahlo na druhom turnaji konanom v americkom Pittsburghu, na ktorom získalo po výhre v stretnutí o 3. miesto nad  bronzovú medailu. Na turnaji prehralo iba raz, v semifinálovom zápase so Slovenskom. O dva roky neskôr, na turnaji v nemeckom Rattingene, sa opäť dostalo do semifinále. V ňom s , ako aj v zápase o bronz so Slovenskom, neuspelo. Po tom, čo sa nezúčastnilo turnaja v roku 2011, zostúpilo v roku 2013 do skupín B divízie, v ktorých zotrvalo aj v roku 2015. V roku 2017 sa dostalo späť do A divízie, kde obsadilo 10. priečku.

## Výsledky
;Majstrovstvá sveta

;Majstrovstvá Európy
* *nezúčastnilo sa*

## Referencie

## Pozri aj
* Talianske národné hokejbalové družstvo žien

## Externé odkazy
* Oficiálna stránka Italian National Ball Hockey Federation 
* Talianske družstvo na stránke MS 2015  

Kategória:Národné hokejbalové družstvá
Hokejbal
Národné
Portugalské národné hokejbalové družstvo mužov

**Portugalské národné hokejbalové družstvo mužov** je národné družstvo mužov, ktoré reprezentuje Portugalsko v medzinárodných hokejbalových súťažiach a priateľských zápasoch. Funguje pod záštitou *Portuguese Ball Hockey Association* (PBHA). Jeho najlepším výsledkom je semifinálová účasť na majstrovstvách sveta v rokoch 2005 a 2013.

## Vrcholné podujatia
Portugalské družstvo sa zúčastnilo siedmich turnajov majstrovstiev sveta, prvýkrát v roku 2005. Hneď na prvom turnaji, konanom v americkom Pittsburghu, dosiahlo výrazné umiestnenie, keď sa prebojovalo do semifinále, v ktorom prehralo s  a následne aj v zápase o 3. miesto s . Na ďalších turnajoch už hralo v skupinách A divízie a vždy sa dostalo do štvrťfinálových bojov. Postup do svojho druhého semifinále zaznamenalo v roku 2013 v kanadskom St. John’s, keď vyhralo jednu zo skupín A divízie a priamo sa tak kvalifikovalo medzi 4 najlepšie družstvá. V semifinále so , ako aj v súboji o bronz s , však už na súperov nestačilo.

## Výsledky
;Majstrovstvá sveta

;Majstrovstvá Európy
* *nezúčastnilo sa*

## Referencie

## Externé odkazy
* Oficiálna stránka Portuguese Ball Hockey Association  
* Portugalské družstvo na stránke MS 2015  

Kategória:Národné hokejbalové družstvá
Hokejbal
Národné
Kvalifikácia na Majstrovstvá sveta vo florbale mužov do 19 rokov 2017

**Kvalifikácia na Majstrovstvá sveta vo florbale mužov do 19 rokov 2017** bola kvalifikácia vo florbale mužov na MSU19 2017, ktorú organizuje Medzinárodná florbalová federácia (IFF). Zúčastnilo sa jej 14 družstiev z 2 kontinentov, ktoré súťažili o 4 miesta na záverečný turnaj v Divízii B, v 3 kvalifikačných skupinách. Kvalifikácia prebiehala v Európe od 6. do 10. septembra 2016. Ázijsko-oceánska kvalifikácia prebiehala od 18. - 20. septembra 2015. Priamo z MSU19 2015 postúpilo prvých 10 tímov a Kanada, Spojené štáty. Nováčikmi kvalifikácie boli družstvá Francúzska a Iránu.

## Priamy postup
Priamo z MSU19 2015 postúpili 10 najvyššie umiestnené tímy, hostiteľská krajina a štáty na americkom kontinente:
*  Švédsko
*  Fínsko
*  Švajčiarsko
*  Česko
*  Lotyšsko
*  Slovensko
*  Nórsko
*  Poľsko
*  Dánsko
*  Nemecko
*  Kanada
*  USA

## Účastníci kvalifikácie

Pozn: V zátvorke je uvedené umiestnenie v medzinárodnom rebríčku IFF v roku 2016.

## Oceánia
 Fujiyoshida

## Európa
 Celano

### Skupina B

## Štatistiky
### Európa
#### Najproduktívnejšie hráči

Zdroj: IFF.com

## Referencie

## Externé odkazy
* Európska kvalifikácia na stránke IFF 
* Ázijsko-oceánska kvalifikácia na stránke IFF  
* Oficiálna stránka Ázijsko-oceánskej kvalifikácie 

Kategória:Florbal v 2016
Kategória:Majstrovstvá sveta vo florbale mužov do 19 rokov
Česko Slovensko má talent 2015

***Česko Slovensko má talent 2015*** je piata séria medzinárodnej televíznej talentovej súťaže Česko Slovensko má talent, vysielanej na slovenskej televíznej stanici TV JOJ a českej TV Prima. Na Slovensku sa začala vysielať 1. septembra 2015 na TV JOJ a v Česku o dva dni neskôr, 3. septembra 2015 na TV Prima. Štvorčlennú porotu tvorili Jaro Slávik, Lucie Bílá, Jakub Prachař a Diana Mórová. Moderátormi boli Marcel Forgáč a Milan "Junior" Zimnýkoval, ktorí nahradili pôvodnú dvojicu Jakub Prachař a Martin „Pyco“ Rausch, ktorý prijal ponuku moderovať štvrtú sériu SuperStar. Na produkcii show sa podieľala len TV JOJ, Prima pomáhala s organizovaním castingov na území Česka s tým, že samotnú show nebude vysielať, preto je piata séria obsadená viacmenej Slovákmi. Neskôr sa Prima rozhodla show odvysielať tiež.

Piata séria sa vysielala dvakrát týždenne, v stredu a v sobotu na Slovensku a v štvrtok a sobotu v Česku. Show sa nevysielala v nedeľu, pretože licencia na vysielanie pochádza od tej istej spoločnosti ako licencia k SuperStar, ktoré stanice TV Nova a TV Markíza uviedli na jeseň 2015 v nedeľu a v jej pravidlách je zákaz vysielania ich show v ten istý čas.

Víťazkou sa stala speváčka Gyöngyi Bodišová, ktorá vyhrala 100 000 €.

## Zmeny formátu
V piatej sérii ČSMT sa uskutočnilo len jedno porotcovské semifinálové kolo. Zvýšil sa počet castingových kôl a porotcovia vo veľkom treskou pošlú súťažiacich rovno do finále. Novinkou je aj tzv. zlatý bzučiak, ktorým môže porotca poslať súťažiaceho rovno do finále (použiť ho môže len raz za celú súťaž).

## Zdroj

Kategória:Česko Slovensko má talent
Kategória:Zábavné televízne programy
Kategória:Hudobné televízne programy
Kategória:Televízne relácie z roku 2015
Grécke národné hokejbalové družstvo mužov

**Grécke národné hokejbalové družstvo mužov** je národné družstvo mužov, ktoré reprezentuje Grécko v medzinárodných hokejbalových súťažiach a priateľských zápasoch. Funguje pod záštitou *Hellenic Ball Hockey Association* (HBHA). Jeho najlepším výsledkom je semifinálová účasť na majstrovstvách sveta v rokoch 2015 a 2017.

## Vrcholné podujatia
Grécke družstvo sa zúčastnilo siedmich turnajov majstrovstiev sveta, prvýkrát v roku 2005. Bolo nasadené do skupín B divízie, z ktorej sa mu nepodarilo postúpiť vyššie v roku 2005 a ani v roku 2007, keď skončilo na turnaji až predposledné. V roku 2009 sa však umiestnilo na 9. mieste, ktoré mu zaručovalo postup do A divízie. Hneď na prvom turnaji v A divízii dosiahlo výrazné výsledky, ktoré ho posunuli do zápasov o 5. miesto. S , ako aj v roku 2013 s , v tomto zápase neuspelo a obsadilo zakaždým celkové 6. miesto. Najlepšie umiestnenie dosiahlo o 2 roky neskôr vo švajčiarskom Zugu, kde dokázalo postúpiť vo štvrťfinálovom stretnutí cez Portugalsko do semifinále. V samotnom semifinále s USA, ako aj v zápase o bronzovú medailu s , však prehralo. Rovnaké umiestnienie dosiahlo aj v roku 2017 v Česku, keď v zápase o bronz prehralo s .

## Výsledky
;Majstrovstvá sveta

;Majstrovstvá Európy
* *nezúčastnilo sa*

## Referencie

## Pozri aj
* Grécke národné hokejbalové družstvo žien

## Externé odkazy
* Oficiálna stránka Hellenic Ball Hockey Association 
* Grécke družstvo na stránke MS 2015  

Kategória:Národné hokejbalové družstvá
Hokejbal
Národné